
Resectionem  maxillae  inferioris  partialem  dicimus 
eam  operationem  chirurgicam,  qua  majus  minorve  ossis 
maxillae  inferioris  pars  ferri  ope  rescindatur,  eamque  se* 
eundum  locum  ubi  operatio  instituitur,  digerimus. 

I 

/.  In  resectionem  maxillae  inferioris  in  continu- 
itate. 

i 

Quae  distribuitur 

A.  in  resectionem  corporis  ossis  maxillaris  inferioris 
partialem  continuitate  prorsus  remota, 

B.  In  resectionem  corporis  ossis  maxillaris  inferioris 
partialem,  ita,  ut  continuitas  non  plane  tollatur. 

II.  In  resectionem  ossis  maxillaris  inferioris  in  con- 
tiguitate,  id  est  in  resectionem  partialem  ossis 
maxillaris  lateralis,  cum  exstirpatione  ex  arti- 
culo conjunctam. 


0 


Resectionis  ossis  maxillaxis  inferioris  liistoria. 


Princeps  mandibulae  resectio,  ut  ejus  continuitas 
plane  tolleretur  a W.  H.  Deaderick  Americano,  Rogers- 
villensi  anno  1710  in  puero  14  Annorum  propter  exo- 
stosin quae  totam  sinistram  mandibulae  partem  obtinuisse 
fertur,  instituta  est.  Primum  in  medium  mentum,  tum 
prope  angulum  partis  lateralis  incisum  est.  Eventus  pros- 
perrimus evasit.  Neque  multo  post  aegrotus  valuit.  Se- 
cundo anno  postea  Dupuytren  mandibulae  resectionem 
ambitu  longe  ampliorem  suscepit.  Nam  totum  fere  man- 
dibulae corpus  morbosum  auferri  necesse  erat,  ita,  ut  ab 
ulriusque  partis  angulo  incisurae  serrula  factae,  vix  uno 
digito  ''inter  sd  distarent.  Etsi  operatio  ambitu  satis 
magna  erat,  tamen  fuit  eventus  prosperrimus.  Anno 
1818  Crampton  eandem  resectionem  in  femina  prospere 
perfecit  atque  Delpech  anno  1819  propter  menti  fungum 
medullarem.  OHamqnam  vero  resectiones  tam  bene  ces- 
serant, in  Germania  primum  anno  1821  haec  operatio 
instituta  est:  nono  igitur  anno  postquam  res  ejusque 

eventus  publicata  sunt,  operatio  illa  a Graefe  perfecta  et 
descripta  est;  in  muliere  enim  43  annorum  propter  menti 
hydrostosin  carcinomatosam  instituta  prospere  evenit. 
Deinde  autem  resectiones  in  dies  crebiores  exstiterunt 
ut  Jaeger  anno  1831,  ex  sexaglnta  ejusmodi  operatio- 
nibus publicatis,  quae  intra  viginti  annorum  spatium  erant 
factae,  undecim  tantum  sine  ullo  eventu  institutas  exhibe- 
ret. In  Franco-Gallia  autem  imprimis  facta  est  haec  ope- 
ratio a viris  clarissimis;  Richerand , Lallemand,  Lis- 
franc,  Magendie,  Roux,  Velpeau,  Gerdy,  Blandin,  Lau- 
gier  aliisque;  in  Italia;  a Regnoli,  Cappeletti,  Signoroni; 
in  America  et  Brittania:  n 3Iott , M'CleIlan,  Cttssack,  Li- 
saro,  Sytue  ] in  Germania:  aFricke,  Ulrich,  Textor,  Op- 
penheim,  Kuhl,  Wutzer,  B Iasius,  Chelius , Heyfelder, 
Langenbeck,  Rothmund  aliisque  plurimis, 


Resectionis  mandibulae  partialis  indicationes. 

Partium  mollium  atque  ossis  ipsius  morbi  mandi- 
bulae resectionem  partialem  postulantes  sunt: 

1.  Exostoses,  — partialem  resectionem  sublata  conti- 
nuitate tum  tantum  postulant,  si  tantae  sunt  magnitudinis 
ut  omnes  fere  motus  mandibulae  prohibeantur  atque  re- 
spiratio , deglutitio  aliaque  molestissima  reddantur  vel 
prorsus  impediantur,  aut  si  lata  basi  inhaerent  aut  pro- 
funde in  os  descendunt;  exostoses  vero  pedunculatae  vel 
angusta  basi  ossi  incidentes,  vel  uni  tantum  mandibulae 
parieti  impositae  rarissime  tantum  parietis  ipsius  rese- 
ctionem saepissime  solam  baseos  exstirpationem  requirunt. 

2.  Hydatides,  atque  tumores  cysilc*  quae  totius  am- 


4 


bitus  extensionem  elAciunt  neque  semper  totam  ossis 
continuitatem  tollere  chirurg^um  cogunt  nisi  quod  cystes 
compositae  hujus  modi  resectionem  postulare  possunt. 
Saepe  in  simplice  tumore  cystico  sola  parietis  resectio 
vel  etiam  incisio  callapsum  atque  concretionem  tumoris 
secum  duxit. 

3.  Aliorum  tumorum  benignorum  enchondroma  a plu- 
rimis quidem  chirurgis  totum  removetur  et  ita  continui- 
tate plane  sublata  operatur;  Dieffenbachii  autem  experi- 
menta et  observationes  prim  im  demonstraverunt  ne  om- 
nis degenerati  quidem  exstirpationem  necessariam  sed 
ad  sanationem  satis  esse,  id  tantum  auferre,  quod  supra 
ossis  superficiem  surgit. 

Ceteri  tumores  benigni  ut  tumor  fibro-cellusosus 
(sarcoma  Mulieri)  et  fibrosus  (osteosteatoma  autorum) 
cholesteatoma  in  mandibula  nondum  observatum  plerum- 
que quum  saepe  totam  mandibulam  obtineant  ejus  partia- 
lem resectionem  sublata  continuitale,  aut  dum  modo  par- 
tem superficialem  afficiunt,  hujus  partis  resectionem  con- 
tinuitate illaesa  (sicuti  epulis  dictus  tumor  fibrocellulosus) 
commendant. 

4.  Tumorum  malignorum  cancer  diversas  prae  se 
fert  formas:  fibrosum  (scirrhum)  cellulosam  (fungum 
medullarem)  gelatinosam  (osteotiden  Miilleri)  quae  sicutj 
ab  et  benignorum  plerique  osteosarcomata  et  osteoseato- 
mata  autoribus  designatae  resectionem  continuitate  plane 
sublata  postulant. 

5-  Caries,  quae  totam  subtantiam  mandibulae  obtiniet 
atque  eam  morbosum  redidit, 


6.  Ossis  fractura,  quae  'm  Pseudartlrirosin  a\ml,  ita 
ut  omnis  mandibulae  usus  absit.  Quo  in  casu  utriusque 
processus  resectio  optimum  remedium  est  ad  solidam 
conjunctionem  efficiendam. 

7.  Fracturae  in  quibus  callus  quidem  valde  solidus 

ortus  erat  sed  inter  curam  fragmenta  talem  inter  se  si- 
tum accupaverunt  ut  una  pars,  sanatione  effecta,  locum 
altiorem  optineret  quam  altera ; itaque  ejus,  quae  altiore 
loco  est,  partis  dente  soli  dentibus  maxillae  superioris 
attingi  possint.  / 

8.  Mandib^^la  ^XOYSWS  comminuta  xX  \\x\nGre  denndata 
et  periosteo  ita  a inultis  ossis  fragmentis  soluto,  ut  ho- 
rum fragmentorum  necrosis  neccessarie  expectanda  sit, 
illorum  extractionem  rarissime  tantum  resectionem  par- 
tialem requirunt.  Si  vero  fragmenta  ita  et  jacent  et  se 
habent  ut  irritatione  coutinua  quam  in  partes  molles  vi- 
cinas exercent  suppuratio , ossis  nudatio , necrosis  aut 
caries  necessaria  exoriantur  nunquam,  quam  aliquot  au- 
tores  volunt  resectionem  instituemus,  set  potius  prius 
ossium  suturam,  filo  aureo  adhibito,  faciemus. 

9.  Cancer  aut  alia  quaedam  partium  mollium  dege- 
neratio quae  etiam  os  affecit. 

Quod  attinet  ad  operationem  perficiendam  imprimis 
respicienda  sunt  haec : 

A.  In  persecandis  dissolvendisque  partibus  mollibus  : 

1.  Partes  molles  in  tali  ambitu  incidendae  atque 
dissolvendae  sunt  ut  omnia  morbosa  perspicui  videre  et 
facillime  removeri  possit.  Nam  ne  ulla  quidam  earum  ali- 

quatenus  degenerata  reliquenda  est,  quum  facillime  mor- 
bus rursus  erumpere  possit. 

2.  Integumenta  externa  integra  quam  maxime  sunt 
reservanda,  ut  vulneris  margines,  operatione  facta,  conjun- 
gi possint. 

3.  Partes  nobiliores,  qualescunque  sunt,  quantum  fieri 
potest  conservanda  sunt. 

B.  In  osse  persecando : 

1.  Ossis  persectio  in  eum  ambitum  instituenda  est 
ut  nihil  morbosi  restet. 

2.  Primum  ea  persectio  suscipienda  est,  quae  articulo 
mandibulae  proxima,  quo  efficietur  ut  persectio  secunda 
facilior  eveniat,  quod  hoc  modo  pars  relicta  facilius  im- 
mobilis teneri  potest,  praetera  quoque  luxatio  partis  re- 
lictae ex  articulo  artificialis  haud  tijnenda. 

3.  Persectio  ossis  quam  celerrime  expedienda  est, 
praesertim  eo  momento  quo  nervus  maxillaris  inferior 
serra  discinditur. 

4.  Curandum  est  ne  in  osse  pei’secando  partes  mol- 
les, et  externae  ossis  superficii  impositae  et  in  parte  in- 
teriore sitae,  serra  laedantur  quum  inde  vulnus  dilacera- 
tum exsistat.  Ut  autem  huic  indicationi  satisfaciamus,  op- 
portet  si  ab  externo  ad  internum  serram  ducimus,  prius 
maxillam  inferiorem,  quantum  fieri  potest,  a maxilla  supe- 
riore detrahamus , tum,  si  hoc  propter  tumorem  osseum 
pergrandem  exerceri  non  potest,  partes  illae,  quarum 
laesiones  praecavendae  sunt,  linteis  aut  aliis  obtegantur 
oportet. 

5.  Maximi  autem  momenti  hac  in  re  serra  erit,  qua 
utimur.  Certe  Heinei  osteotoma  liic  aptissimum  est  in- 
strumentum, quod  vero  diuturnam  exercitationem  neces- 
sariam reddit , quum  serra  linearis  (StichsageJ  et  cateni- 
formis  facilius  adhibeantur,  cujus  usus  hic  est : 

Proxime  interiori  ossis  margini  acus,  cui  serra  affixa 
est  circum  id  circumducitur  ut  incisura  ex  interiore 
ossis  parte  extrorsum  fieri  possit.  Sin  autem  quis  serra 
lineari  eandem  perscisionem  suscepturus  est , partes  mol- 
les in  interiore  ossis  parte  eo  loco,  unde  serrula  intror- 
sus producenda  sit  tanto  ab  eo  scapelli  acuti  ope  se- 
parandae sunt,  ut  aut  serra  introduci  aut  ad  molles  par- 
tes a serra  tuendas  loxum  aliquod  vel  bractea  cornea 
perduci  possit.  Deinde  ab  exteriore  parte  ad  interio- 
rem inciditur,  ita  ut  osse  persecto  in  subsidia  illa  incidat. 

Osse  remoto  postquam  sanguinis  profluvia  non  Jam 
effunduntur  mandibulae  reliquiae  paullo  propiores  reddun- 
tur atque  filo  aureo  vel  argenteo  dentibus  affixo  colli- 
gantur ; attamen  neque  nimia  admotio  perficienda  est  quia 
inde  facile  accidere  possit  ut  musculi  retrahentes  lin- 
guae eam  nimis  ad  aversam  partem  retrahant  atque  vel 
lingua  alligata  suffocatio  facillime  oriatim  Deinde  par- 
tes molles  sutura  circumvoluta  inter  re  conjunguntur: 
Inferiori  vulneris  angulo,  si  fieri  potest,  foramen  ex 
quo  pus  effluat  relinquendum  est;  tum  mandibulam  fun- 
da ad  maxillam  superiorem  ita  affigi  necesse  est,  ut 
dentium  ordines  respondentes  quam  maxime  se  tegant, 
vel  si  hoc  praefers  etiam  apparalum  quendam  quos 
plures  ad  fracturam  mandibidae  continendam  habemus, 
adhibebis. 


Resectionis  manillae  inferioris  in  continuitate 
methodi  diversae. 


/.  Resectio  maxillae  inferioris  partialis,  continuitate 
prorsus  remota. 

A.  Resectio  sive  amputatio  menti. 

Mollium  partium  incisio  inleg-umentorum  degene- 
ratione immutatur.  In  mollibus  partibus  sanis  praecipue 
hae  methodi  adhibentur. 

1.  Methodus,  quam  Malgaigne  saepius  in  cadavere 
Heyfelder  aliique  autem  in  vivo  homine  instituerunt,  est 
haec: 

Labium  inferius  ab  eo,  in  quo  cum  gingiva  conjun- 
ctum est,  loco  solvitur  et  omnia  integumenta  ab  osse 
tanto  disjunguntur  quanto  malum  extensum  est.  Partibus 
mollibus  omnibus  usque  ad  mandibulae  basin  separatis 
labium  inferius  cum  ceteris  integumentis  usque  infra 
mentum  rejectus;  quo  facto  tota  ossis  morbo  affecta  pars 
nudatur.  Quo  modo  osse  nudato  quidquid  aegrotum  est 
vel  serra  arcuata  vel  serra  cateniformi  vel  serra  lineari 

vel  osteotomate  facile  potest  removeri.  Tum  vero  osse 
remoto  integumentisque  rejectis  in  partibus  externis 
nullum  operationis  signum  relinquitur. 

2.  Labium  inferius  medium  cum  integumentis  enternis 
omnibus  verticali  incisione  usque  ad  os  hyoides  pertinente 
disjunguntur,  tum  omnes  partes  molles  ad  utrumque 
latus  ab  osse  solutae  ubi  os  persecandum  est,  quam 
maxime  retrahuntur. 

3.  Sectio  X formis.  Ubi  illa  sectio  verticalis  non 
sulTicit  incisio  horihontalis  inferiori  mandibulae  mar- 
gini parallela  ducenda  est  quoad  pars  ossis  aegra  tota 
possit  denudari. 

4.  Sectio  + formis.  Quae  Methodus  in  eribus  illis 
praecipue  adhibita  est  quibus  fotum  fere  mandibulae 
corpus  volumine  maxime  adaucto  in  morbum  inciderat, 
et  serra  prope  angulum  mandibulae  utriusque  lateris 
perducendu  fuit. 

5.  Demum  rare  tantum  adhibendae  methodi  sic 
dictae  subcutaneae  , a Signorone  inventae  , mentionem 
tantum  facimus. 

Quibus  ex  methodis  illa  Malgaigniana  laude  di- 
gnissima mihi  videtur  praesertim  quum  in  integumentis 
nulla  operationis  vestigia  restent ^ quae  vero  malis  ma- 
joribus adhiberi  non  potest.  Praecipue  in  iis  casibus 
quibus  ossis  malum  usque  ad  dentes,  angulares  pertinet, 
haec  methodus  optima  erit. 

Similia  afferi  possunt  de  incisione  verticali;  aliarum 
methodorum  autem  in  quibus  sectio  x formis  mea  quidem 
sententia  raro  adhibenda,  sectio  + formis  rejicienda.  Nam 

partium  mollium  laesiones  , quae  illas  necessario  per- 
sequantur , et  cicatrices  deformistatesque  quae  post  sa- 
nationem remanere  solent  non  cum  earum  fructibus 
[)ossunt  comparari  , praesertim  quum  in  omnibus  fere 
casibus  quibus  adhiberi  possunt  praeferenda  erit  in- 
cisio in  mandibulae  basi,  ejusdem  basis  cursum  tenens 
remissa  verticali  incisione  perducenda.  Ita  omnibus  par- 
tibus mollibus  solutis  atque  usque  supra  processum  al- 
veolarem mandibulae  remotis  totis  ossis  pars  resecanda 
satis  nudabitur.  Tum  enim  non  modo  una  tantum  ci- 
calrix  post  sanationem  restat  sed  etiam  vix  faciei  defor- 
mitas,'quae  saepe  nervis  dissectis  efficitur,  orietur,  quum 
incisio  illa  mandibulae  parallela  ramis  nervi  facialis  plane 
parceat.  Partes  molles  [autem  simul  degeneratae  accu- 
ratissime removeri  necesse  est  ne  postea  rursum  reci- 
divum oriatur.  Itaque  partes  molles  degeneratae  aut  in 
forma  trigoni,  cujus  apex  in  osse  hyoideo,  basis  autem 
in  labii  inferioris  margine  posita  est,  aut  magis  curvis 
vel  incisionibus  semiellipticis , quae  in  osse  hyoideo  ct 
in  labio  inferiore  connivent,  sunt  removendae.  Sed 
plurimis  in  casibus  regulae  certae  de  hac  re  praescribi 
nequeunt;  certa  autem  regula  observanda  est,  ut  quid- 
quid morbosum-  removeatur  — ne  nimius  autem  defectus 
exstatat  simul  cavendum  est  — atque  efficiatur  ut  vulnus, 
ne  cicatrix  inaequalis  et  eminens  evadat,  quam  optime 
conjungatur. 

Sin  autem  partes  molles  adeo  degeneratae  sunt , ut 
in  conjungendo  vulnere  periculum  suffocationis  exsistat, 
defectus  transplantatione  vicinarum  partium  mollium 
quam  maxime  restituendus  est.  Omnibus  partibus  mollibus 
externis  ab  osse  solutis  ac  remotis  primum  omnium  id 

agenclnin  est  ut  lingua  figatur  idque  his  de  causis, 
quarum  prior  inde  exoritur  quod  prohibendum  est 
quominus  musculis  genioglosis  hyo-glossisque  persectis 
illa  in  faucium  cavum  retrahatur;  qua  re  suffocationis 
periculum  facillime  parari  necesse  est;  altera  autem  ea 
est  quod,  si  arteria  linguali  laesa,  sanguis  largius 
effundatur  eum  arteria  illa  subligata  supprimi  posse  certis- 
simum est.  Ut  vero  hoc  -efficiatur  alii,  ut  in  clinico 
nostro  Bonnensi  fieri  solet,  linguam  ansa  per  eam  per- 
ducta ab  ministro  fixam  volunt,  alii  digitis,  alii  forcipe, 
a Museux  adhibita,  sed  mihi  primum  illud  maxime  pro- 
babile videtur;  nam  quum  dolor  ansa  perducta  confestim 
remotus  est,  tum  illius  ansae  ope  sine  ulla  difficultate 
lingua  quam  accuratissime  figi,  et  si  opportet  protrahi 
potest.  Illa  forceps  autem  non  solum  pressu  maximum 
affert  dolorem  sed  etiam  facillime  accidere  potest  ut 
lingua  discindatur.  Minime  vero  probari  potest  si  quis 
digitis  in  ejusmodi  casibus  linguam  stabilem  reddere 
velit;  nam  tum,  ut  fieri  solet  per  salivae  secretionem 
adauctam,  tum  lubrica  linguae  tunica  mucosa,  lingua 
facillime  digitos  effugere  potest. 

B.  Rescectio  partis  lateralis  corporis  mandibulae. 

Methodi  quae  in  hac  operatione  instituenda  exstant, 
in  eo  imprimis  inter  se  variant,  quod  aliae  incisione 
simplice,  aliae  pluribus  incionibus  lobulo  facto  paries 
molles  ab  osse  dissolvi  volunt.  Integumentis  integris  au- 
tem methodi  diversae  sunt. 

i.  Si  pars  ossis,  morbo  affecta,  prope  mentum  rese- 
canda et  minoris  ambitus  est,  sectio  verticalis,  ab  an- 
gulo oris  ejusdem  lateris  incipiens  et  usque  ad  os  hyoideum 

perlinens,  maxime  probanda  est,  quum  haec  incisio  suf- 
ficiat ut  os  resecandum  satis  nudari  possit  neque  post 
sanationem  cicatrix  faciem  deformans  relinquitur  neque 
pars  nobilis  laedi  possit. 

2.  In  malo  ossis  autem , quod  os  propius  angulo 
mandibulae  occupat,  incisio  ab  angulo  oris  exhibens 
usque  supra  partem  morbosam  facienda  est  atque  ossis 
pars,  morbo  affecta  eodem,  quo  illa,  modo  nudanda  est. 
Quibus  methodis,  unam  incisionem  postulantibus,  tertia 
quaniRied  commendut  addenda  est.  Ried  enim  incisionem 
in  basi  mandibulae  supra  locum  morbo  affectum  incipientem 
et  illum  superantem  usque  ad  eum  locum,  ut  tota  pars  rese- 
canda satis  nudari  possit.  Haec  methodus  fortasse  illis 
praecedentibus  ideo  praestat  quod  illa  parva  oris  de- 
formitas, quae  illas  semper  sequitur  quum  singulis  ner- 
vorum ramis  non  semper  in  discindendis  partibus  mollibus 
ab  angulo  oris  ad  aurem  patentibus  parci  possit,  potest 
evitari. 

3.  Velpeaii  incisione,  ab  angulo  oris  usque  ad 
processum  mastoideum,  facta,  altera  incicione  ab  angulo 
oris  usque  ad  os  hyoideum  pertinente,  quodammodo  tri- 
gonum cujus  apex  ad  angulum  oris  spectat,  effecit  tum- 
que  lobum  deorsum  ab  osse  discidit. 

4.  Cloquet,  quum  incisio  ab  angulo  orisi  ncipicns  et 
usque  ad  posteriorem  rami  mandibulae  ascendentis  margi- 
nem, pertinens  facta  esset,  huic  duas  incisiones  verticales 
dajunxit;  quarum  altera  ab  angulo  oris  proficiscens  in 
mandibasi  bulae  finem  habebat,  altera  in  fine  incisionis 
horizontalis  quae  ad  inferiorem  partem  pone  marginem 
rami  ascendentis  usque  infra  angulum  perfiniebat.  Tum 

ut  in  methodo  antecedente  dictund,  lobum  deorsum  al) 
osse  discidit. 

5.  Ulrich  duas  incisiones  verticales  instituit,  alteram 
ab  angulo  oris  usque  ad  mandibalae  basin,  alteram  ab  aure 
usque  ad  angulum  mandibulae.  Quarum  fines  inferiores 
cum  incisione  horizontali  conjunxit  , idque  hoc  modo  ut 
integumenta  soluta  tolli  ac  seorsum  renioveri  possent. 

6.  Blasius  primam  incisionem , ab  angulo  oris  in- 
cipientem et  oblique  ad  mamdibulae  basin  descendentem 
alteram  prope  lobulum  auriculae  usque  infra  angulum  man- 
dibulae quibus,  incisionum  finibus  inferioribus  tertia  in- 
cisione conjunctis  lobum  eadem  ratione  instituit  quam 
in  Ulrichi  methodo  descripsimus. 

7.  Lisfrano  verticali  incisione  a labii  itdVrioris 
margine  usque  ad  basin  mandibulae  facta,  alteram,  eun- 
dem quem  basis  mandibulae  habet  cursum  tenentimi  ad- 
unxit  itaque  et  ipse  lobum  efficit  quem  jam  apud  Ulri- 
chi et  Blasii  methodum  invenimus. 

Quibus  ex  methodis  eae,  quae  incisiones  simplices 
postulant  haud  dubie  optimae  sunt,  nam,  et  laesiones  quas 
efficiebant  longo  minimae  sunt  et  nervi  vasaque  minus 
laedantur  et  sanatio  celerior  exspectari  potest,  quum  sup- 
puratio aliaque  aeque  atque  ubi  lobi  conformati  sunt, 
non  tam  facile,  quam  in  aliis  exoriantur. 

Si  vero  loborum  conformatio  propter  magnum  am- 
bitum corporis  ossis  praetermitti  nequit  utique  lobi 
superioris  conformatio  ab  Ulrich , Blasius  et  Lisfrank 
adhibita,  rationi  quam  Velpeau  et  Cloquet,  lobum,  cujus 
basis  deorsum  vergit,  conformantes  commendarunt,  longe 

praeleranda  mihi  quidem  videtur.  Lobo  enim  cum  basi 
superiore  conformnto , facilius  fieri  potest,  ut  vasa  ner- 
vique majoris  momenti  evitentur.  Praeterea  suppuratione 
exorta  — id  quod  semper  fere  fieri  solet  — numquam 
fere  abscessus  congestivus  exstitit,  quum  parvo  foramine 
in  vulneris  conjunctione  relicto  pus  maxima  facilitate  de- 
fluere possit.  Neque  umquam  tum  lobus  facile  c suo 
loco  movetur,  quoniam  suo  pondere  in  statu  suo  tenetur 
ideoque  sanatio  plerumque  multo  celerior  evadit. 


Resectio  Mandibulae  partialis  , continuitate 
non  remota. 

Discisio  seperatioque  partium  mollium  externarum 
semper  et  a sede  et  mali  ambitu  dependet,  neque  rari 
sunt  easus  in  quibus,  praesertim  quum  locus  laborans 
vel  magis  ad  adversam  partem  spectat,  vel  maxime  exi- 
guus est,  unaquaeque  exteriorum  partium  mollium  laesio 
plane  fugi  possit.  Qua  de  causa  et  quia  ossis  continui- 
tas non  tollitur,  ideoque  ne  ulla  quidem  oris  formae 
mutatio  exoriri  solet,  vel  quum  tenuissimus  ossis  margo 
remanere  potest,  illam  semper  faciendam  arbitror,  nisi  os 
totum  laboret. 

1.  Quod  vero  ad  partes  molles  separandas  in  iis  ca- 
sibus,  quibus  superior  mandibulae  margo  morbo  affectus, 
attinet,  nisi  in  malis  gravioribus  integumentorum  inci- 
sio nunquam  necessaria  est,  si  autem  ea  opus  est  tum 
incisionem  ab  oris  margine  usque  supra  locum  aegrum 


15 


duci  atque  quantum  status  postulat,  partes  molles  remo- 
veri optimum  mihi  videtur  esse,  in  qua  re,  tantum  ani- 
madvertendum ne  nervi  facialis  rami  plus  quam  nullo 
modo  vitari  possis,  laedantur. 

Si  partibus  mollibus  integris  superficies  exterior 
morbosa  est,  ut  mali  sedes  sint  in  adversa  maxillae  infe- 
rioris, crebro  labii  inferioris  disscissio  ea  ratione  evitari 
potest  ut  ea  aeque  ac  in  menti  amputatione  solvatur  at- 
que rejiciatur.  Malo  vero  majore  scissione  genae  ex  oris 
angulo  et  partium  mollium  solutarum  remotione  opus  est 
nisi  Dieffenbachii  methodum  in  media  lima  incidendi  forte 
praeferas. 

3.  Partium  mollium  separatione  in  inferioris  margi- 
nis mandibulae  morbis  facienda  eam,  quiam  Riecl  propo- 
suit incisionem  mandibulae  basin  tenus  instituendam , 
simplicissimam  maximeque  idoneam  esse  constat.  Neque 
dubium  est  quin  hic  loborum  conformati  raro  necessa- 
ria appareat,  si  vero  id  acciderit,  cum  illa  horizontali 
verticalem  facillime  addere  poteris. 

Partes  molles  simulque  morbo  affectae  ex  regulis 
jam  supra  exhibitis  removendae  sunt.  Pars  ossis  mor- 
bosa vel  acutae  forcipis,  qua  in  re  forceps  a Velpeau 
inventa , praecipue  autem  ad  processum  alveolarem 
resecandum  maxime  laudanda  est,  vel  ostetomatis  Hei- 
nii,  vel  serrarum  ope  quarum  aptissimae  lineares,  rese- 
canda est. 

II.  Decapitatio  sive  Exarticulatio  maxillae  inferioris 

partialis. 

Hanc  operationem,  ut  Girl  enarrat  primus  Dr.  Fischer 
anno  4793,  quum  maxilla  inferior  telo  fracta  esset,,  14. 

die  postquam  laesio  facta  est,  instituisse  fertur.  Sanatio 
celeriter  processit  altarnen  eventus  non  plane  prosper  ha- 
bendus est.  Nam  sanatione  effecta  lingua  ex  ore  pende- 
bat, deglutitio  et  lingua  usus  maxime  impedibantur.  Anno 
1799  Mursinna  propter  similem  laesionem  eandem  opera- 
tionem instituit,  quo  in  casu  jam  eventus  prorsus  pro- 
sper fuit.  Sunt  qui  dicant,  Mursinnam  magnam  quidem 
mandibulae  partem  resecuisse  sed  processum  condyloi- 
deum  non  una  simulque  sustulisse,  qua  re  illi  maxillae 
inferioris  exarticulationem  a Palm  anno  1820  perfectum 
alterum  decapitationis  casum  enumerant.  Palm  enim  in- 
cisione a dextro  oris  angulo  usque  ad  angulum  mandi- 
bulae ducta  osse  nudato,  medium  mentum  persecuit,  par- 
tes molles  solvit  isque,  versione  extrorsum  facta,  lu- 
xactum  exarticulavit.  Anno  1821  v.  Graefe  propter 
carcinoma  quod  totum  fere  maxillae  inferioris  dimidium, 
obtinebat,  partis  aegrae  exarticulationem  fecit.  Mott  anno 
1822  in  puero  18  annorum  maxillae  inferioris  lateris 
deatri  decapitationem  instituit  propter  ejusdem  lateris 
tumorem  tanto  ambitu  ut  fere  caput  aegroti  aequaret. 
Carotide  communi  deligata,  incisionem  alteram  ab  inferiore 
ossis  Zygomatii  margine,  summum  tumoris  locum  snpcr- 
antem  et  ad  dentem  usque  molarem  primum  pertinentem 
perfecit,  alteram  incisionem  semilunatam,  ita,  ut  pars 
degenerata  ab  his  in  cisionibus  circumdaretur.  Partibus 
mollibus  solutis  et  rejectis  os  resectum,  est  Aegrotus  qua- 
tuordecim  diebus  post  pneumoniea  utriusque  lateris  de- 
mortuus est. 

Decapitationem  ossis  maxillaris  inferioris  deinde 
fecerunt  viri  clarissimi  Cussack,  M'Clellan,  Dzondi,  Wi~ 

thusen,  Strempel,  Jaeger,  Veipeau,  Dieffenbach , Syme, 
Heyfelder,  Signoroni,  Rothmund,  Langenbeck,  plurimique. 

Methodi  diversae  ad  partes  molles  enternas  persecan- 
das sunt. 

1.  Conformatur  lobus  triangularis.  Incisione  altera, 
ab  angulo  oris  incipiente  et  tumorem  oblique  superante 
usque  ad  angulum  mandibulae  pertinente,  facta,  altera 
in  hoc  loco  exhibens  usque  ad  articulum  mandibulae 
ducitur,  itaque  lobo  facto,  partes  molles  sursum  sepa- 
randae sunt. 

2.  Gerdy  in  eisdem  casibus  in  quibus  ramus  ascendes 
morbo  affectus  est  in  posteriore  musculi  masseterici 
ab  areo  zygomatico  usque  ad  mandibulae  angulum 
alteram  incisionem  , alteram  in  anteriore  masseterici 
margine  fecit,  et  has  incisiones  tertia  ad  inferius  con- 
junxit. Hac  autem  methodo  ductus  stenonianus  semper 
una  discinditur  quare  rejicienda  est.  Huic  methodo  similis 
est  ea  quam  Syme  adhibuit. 

3.  Tertia  methodus  est  haec; 

Altera  incisione  ab  angulo  oris  usque  ad  mentum 
altera  ab  areo  zygomatico  usque  ad  angulum  mandi- 
bulae facta,  hae  conjunguntur  tertia,  mandibulae  margine 
inferiore  parallela  incisione. 

Demum  a chirurgis  plurimae  adhuc  inventae  sunt 
methodi,  quarum  omnium  enarrationem  hoc  loco  eam  ob 
causam  praetereo  , quia  universalis  regula  constitui 
nullo  modo  potest,  malo  ejusque  volumine  plerumque 
regulas  adque  incidendi  methodum  praescribente. 

Resectiones  partium  morbosarum  mandibulae,  ita, 
ut  continuitas  prorsus  tolloretur,  ab  III.  Wutzer 
inde  ab  anno  1839  in  instituto  Clinico  Bonnensi 
chirurgico  perfactae. 


1.  Franciscus  Decaney  57  annorum,  e pagoLeichlingen. 

Parentes  ac  deciin  germani  patientis  malis,  ei  igno- 
tis, e vita  cesserunt.  Ipse  autem,  ut  ait  praeter,  quoddam  pul- 
monum vitium  acutum  quod  per  hebdomades  sex  donec 
plane  sanatum  esset  duraverat  quodque  maxime  duabus 
venaesectionibus  curatum  sit  nulla  umquam  malo  gravi 
affectus  fuit.  Sed  crebro  vero  dentium  doloribus  labo- 
raverat idque  praecipue  in  latere  sinistro  maxillae  su- 
perioris et  inferioris,-  paullatim omnes  ejus  lateris  dentes 
partim  ultro  exciderunt  partim  carie  affecti  a medico  re- 
moti sunt.  Ex  alveola  dentis  ultimi,  decem  ab  bine  heb-  j 
domadibus  evulsi  , per  octo  dies  continuo  parva  san-  I 
guinis  profluvia  exstiterunt;  quae  quum  antequam  vero 
apparerent  eodem  loco  tumor  novem,  fere  lineis  a sini- 
stro mandibulae  dente  angulari  distans,  exortus  erat  qui  s 
tumor  primo  ad  superiorem  partem  , tum  quatuordecim  i 
ab  hinc  diebus  usque  ad  mentum  ita  accrescere  coepit  iii 
ut  toto  fere  mandibulae  corpore  a latere  sinistro  tume-  e 
facto,  patiens  in  clinico  Bonnensi  auxilium  mali  peteret,  m 

Status  praesens  mensis  die  Januarii  1849. 

Patiens  mediocri,  corporis  figur;:  rsl , el  cachectico 
facilli  colore.  In  gena  sinistra  magnum  praefert  tumonmi 
a sinistro  mandibulae  angulo  usque  ad  dentem  angula- 
rem pertinentem ; basis  mandibulae  autem  supra  medium 
mentum  maximo  tumefacta  est.  Inde  ut  gena  sinistra  in 
hemisphaerii  farmam  accrevit  dum  dextra  plane  et  nor- 
malis apparet.  In  oris  cavo  praeterra  tres  tumores  valde 
rubri,  inter  se  disjuncti,  conspiciuntur  qui  dimidio  fere  di- 
gito interius  oris  cavi  spatium  diminuunt.  Tumor  sur- 
sum usque  ad  lineam  quae  ex  lobulo  auriculae  usque  ad 
oris  angulum  ducitur,  pertinens,  ad  adversam  partem  etiam 
aliquantulo  plus  dimidium  sinistrum  mentum  tenet;  deor- 
sum tumor  praeter  mandibula  basin  digito  fere  tumefa- 
ctus est  et  ad  aversam  digito  uno  et  dimidio  infra  au- 
rem distat. 

Tumor,  e principio  os  ipsum  optinens , per  integu- 
menta durus  neque  aequaliter  tumefactus  sed  paucis  lo- 
cis etiam  tuberosus  sentitur.  Cutis  extensa  ceterum  nor- 
malis atque  in  secundi  dentis  molaris  regione  aliquantulo 
mollior.  In  cavo  oris  ossis  morbus  jam  partes  molles 
affecit,  quare  hac  etiam  tumefactae  neque  dubium  est  quin 
tempore  procedente  perrupturae  sint.  Sinister  oris  angu- 
lus ad  aversam  partem  distorsus  est.  Os  dillicile  ac 
cum  doloribus  operitur  eodemque  modo  fit  manducatio 
et  deglutio  molesta.  Dentes  molares  et  in  maxilla 
superiore  et  inferiore  lateris  sinistri  desunt.  Patiens 
de  magnis  doloribus  lancinantibus  queritur,  interdum, 
maxime  autem  noctu  exsistentibus.  Appetitus  ciborum 
est  bonus,  alvus  soluta,  somnus  illis  doloribus  gravissi- 
mis interruptus. 

Quum  diagnosis  esset  ita  collocotata  ut  de  fungi 
natura  non  dubitaretur  operatio  ab  111.  Wutzer 
instituta  est  die  X mensis  Januarii  anno  1849. 

Primum,  incisione  ab  angulo  oris  usque  ad  ramum 
ascentem  mandibulae  ducta,  labium  inferius  in  medio  scis- 
sum est,  atque  incisio  illa  prolongata  est  usque  ad  os 
hyoideum.  Partibus  mollibus  ab  tumore  discissis  atque 
remotis,  quum  lingua,  ansa  perducta,  ministro  tradita  esset 
figenda,  os  in  tumoris  exteriore  plane  denudatum,  et  pri- 
mum proxime  angulo,  tum  in  medio  mento  serra,  a Char- 
riere  inventa,  persectum  est,  tum  lingua  ansa  protracta 
omnes  partes  molles  in  interiore  latere  scalpelli  ope  ab 
osse -sejunctae  sunt  et  os  degeneratum  remotum  est. 
Quum  autem  jam  appareret  tumorum  non  modo  os 
sed  partes  quoque  molles  obtinere  et  in  oris  cavum 
se  porrigere,  quantum  fieri  potuit  partes  morbosae  for- 
ficulae et  scalpelli  ope  remotae  et  ferro  candente  de- 
structae sunt.  Vulneris  margines,  sanguinis  elfusione 
suppressa,  sutura  circumvoluta  conjuncti  sunt  et  lingua 
ansa  in  dentibus  lateris  -mandibulae  dextri  infixa  est. 
Vulnus  quidem  intra  hebdomades  quatuor  praeterlapsis 
sanatum  erat,  fungus  medularis  tamen  denuo  celeritate 
maxima  progressus  est,  qua  de  causa,  quum  e secunda 
operatione  fructum  nullum  ortum  iri  perspiceretur  aegro- 
tus demissus  est. 

2.  Antonius  Knippschildt  e pago  Hcringshausen, 
viginti  tres  annos  natus  patrem,  nunc  senectute  septuaginta 
trium  annorum  gaudentem,  jam  per  multos  annos  pectoris 
morbo  laborantem  enarrat:  matrem  autem,  sexagesimum 
annum  agentem,  jam  duos  fere  per  annos  molesto  vomitu 

cruciari.  Soror  patientis , febri  nervosa  superata,  nunc 
sicut  et  ipsi  duo  fratres  ejus  nullo  unquam  morbo  affecti, 
optima  utitur  valetudine.  Ipse  neque  morbis  infantilibus 
neque  scrofulosi  affectus  fuisse  videtur.  Tamen  interdum 
capitis  doloribus  pressus  est,  qui,  quales  fuerint  ex 
aegroti  verbis  satis  accurato  cognosci  non  possunt.  Tribus 
fere  ab  hinc  annis  prima  praesentis  mali  symptomata 
apperuerunt;  dens  enim  m.olaris  quartus  mandibulae  lateris 
dextri  primo  mobilis  factus  est,  cujus  morbositatis  causa  ae- 
groto plane  ignota,  nisi  quod  hieme  praeterlapso  vehementer 
perfriguerit.  Confestim  deinde  gingiva  in  exteriore  hujus 
dentis  parte,  idque  hoc  tantum  loco,  doloribus  maxime 
urentibus  intumescere  coepit.  Dimidio  anno  praeterlapso 
tumor  sensim,  idque  imprimis  ad  adversam  partem  paulo 
etiam  ad  aversam  crescebat.  Qua  re  praeter  molestias,  e 
tumoris  sede  orientes,  dolores  quo  longius  tumor  exten- 
sus est  ac  vehementius  aegrotum  vexabant.  Iterum  di- 
midio anno  praeterlapso,  dentes  vicini  quoque  exciderunt, 
eo,  qui  primus  omnium  laboraverat  atque  praeterea 
mobilis  factus  erat , et  dente  molari  ultimo,  restante. 
Item  eorum  dentium  molarium  qui  exciderant,  radices  in- 
haerentes manebant,  quum  dentes  incisivi  et  dens  an- 
gularis, quantum  ex  aegroti  descriptione  colligi  potest, 
una  cum  radicibus  excidisse  videantur.  Postea  tumor 
etiam  ad  oris  cavum  versus  crevit.  Aegrotus  medicum 
adiens  cataplasmatis  utebatur.  Quibus  cataplasmatis 
aliquot  per  tempus  adhibitis,  tumoris  integumenta  singulis 
locis  perforata  sunt  idque  primum  duobus  fere  annis  ab 
hinc  in  inferiore  tumoris  parte,  postea  in  adversa.  Qui- 
bus ex  foraminibus  pus  subflavum,  foetidem  pluraque 
ossicula  subrubra  asperaque,  qui  digitis  conteri  poterant, 

emanabant.  In  interiore  quoque  parte  et  in  oris  cavo 
tumor  se  aperuit  simuique  pus  ossicula  evasserunt. 
Quorum  foraminum  inferius  exteriusque  excernere  de- 
sierunt et  cicatricibus  obductae  dum  anterius  idque  quod 
in  ore  erat  pus  edere  pergerent.  Postquam  illa  ratione 
malum  non  sublatum  sed  auctum  visum  est,  aegrotus, 
medico  quodam  suadente , in  hoc  clinico  chirurgico 
Bonnensi  molestissimi  mali  remedium  petiit. 

Status  praesens  die  XK.  Mensis  Februarii  1852. 

Tumor  dextram  maxillae  inferioris  partem  obtinens 
ab  ejus  angulo  usque  mediam  partem  sese  extendit, 
ita,  ut  totus  ejus  ambitus  pueri  fere  caput  adaequet. 
Superficies  ejus  in  universam  laevis,  nonnulis  tantum  et 
quidem  in  anterioribus  locis  paullulum  tuberosus.  Tactu 
est  omnino  durus  hic  illic  paullo  mollior.  Ab  sana 
mandibulae  parte  ad  utrumque  et  anterius  et  posterius 
latus  abrupte  surgit  maxime  autem  volumen  ad  inferius 
latus,  collum  versus,  adauctum  est,  ita,  ut  ad  claviculam 
fere  dependeat. 

In  oris  cavum  pollicem  fere  unum  et  in  altitudinem 
et  in  latitudinem  prominet,  ita  ut  sanam  adhuc  mandi- 
bulae partem  policem  dimidium  superet,  linguam  paullo 
ad  latus  sinistrum  protrudens.  In  partem  posteriorem 
arcum  fere  glossopalatium  attingit  ; haec  ejus  in  os 
spectans  superficies  et  sulcum  praese  fert  processus  al- 
veolaris locum  obtinenten , praeterea  haud  admodum 
rubecunda  normalem  habet  gingivae  colorem.  Dentium 
molarium  posteriores  duo  vacillantes  incisivorum  tres 
loco  remoti  et  coarctati  alter  ante  anterum  adhuc  restant ; 
mediam  partem  tumore  quum  pollicem  egressus  est,  ita 


23 


ut  sinistram  versus  usque  ad  locum  a media  linea  pollice 
remoto  pertineat.  Cutis  cum  externa  tormoris  super- 
ficie vix  mobilis  conjuncta  maxime  tensa  et  in  allissima 

quidem  parte  glaberrima  et  splendens  hic  quoque  sub 

\ 

fusco  rubicanda  venas  quasdam  varicosas  prae  se  fert. 
'Antrorsum  foramen  fistulosum,  digitum  latum,  e quo  pus 
bonum  et  jucundam  destillat  conspicuum,  specillum  ad 
pollicem  unum  quidem  admittens  quo  os  asperum  sen- 
titur; posteriore  in  latere  a foramime  pollice  una  remota 
cicatrix  animadvertitur,  stellata,  rugosa,  albida,  pone 
hanc  fistula  altera  specillum  non  admittens.  Diameter 
tumoris  in  omnes  partes  circiter  regularis  tres  et  dimidium 
pollices,  ambitus  externus  ab  altissime  in  oris  loco  ad 
altissimum  externe  situm  usque  pollices  habet  quatuor 
et  dimidium.  Pone  tumorem  glandula  mollis  sentienda, 
quam  glandulam  submaxillarem  neque  glandalam  lym- 
phaticam resorptione  tumefactam  judicari  potest.  Ne  res- 
pirandi nec  deglutiendi  facultas  molesta,  neque  loquela 
admodum  mutata,  sono  vero  proprio  quodam  est. 

Hujus  tumoris  diagnosis,  exostosis  eburnea  eystides 
aliquos  continens  constituta  fuit,  cujus  aetiologia  obscura 
quidem  habita,  verisimile  a periostitide  rheumatica 
praegressa  dijudicata. 

Operatio  die  XXll.  Mensis  Februarii  instituta  est. 

Aegroto  in  sella  posito  et  chloroformi  ope  stupe- 
facto, dens  secundus  incisivus  lateris  sinistri  et  dens  mo- 
laris quartus  ejusdem  lateris  evulsi  sunt  et  lurn  partes 
molles  incisura  semiovali,  quae  in  altitudinem  anguP 
mandibulae  profecta,  oblique  super  medium  tumorem  us- 
que ad  ejus  radicem  descendit,  et  quum  ad  tumorem  nu- 
dandum non  sufficeret  usque  ad  angulum  oris  prolongata 

Oiio^  facto  arteria  coronaria,  sanguinem  eifundens,  com- 
pressa est,  et  partes  molles  scalpelli  ope  solutae,  os,  pe- 
riosteo abraso,  serra  cateniformis  primum  eo  loco,  quo 
dens  inolaiMS  quartus  steterat  in  interiore  mandibulae 
parte  ducta,  resectum  est  atque  tum  eodem  ratione  in  loco 
dentis  incisivi  secundi  persectio  confecta.  Sed  antequam 
partes  molles  scalpelli  ope  ex  interiore  parte  mandibu- 
lae solverentur  lingua  ansa,  jam  ante  operationis  initium 
per  eam  perducta,  ob  ministro  valde  ad  adversam  partem 
protracta,  ne,  musculis  discissis,  in  cavum  pharyngis  re- 
traheretur. Tum  partes  molles  quam  proxime  ossi  solu- 
tae sunt  et  os  rescelum  remotumque.  Lingua  ansa  den- 
tibus lateris  dextri  affixa,  sanguinis  effusione  aqua  frigi- 
da adhibita  suprcssa,  partes  molles  sutura  circumvoluta 
conjunctae  sunt,  et  spatium  in  inferiore  vulneris  parte, 
ut  secretum  per  id  eflluere  possit,  relictum  est. 

Tumor  post  operationem  persectus  propria  quodam 
naturae  praeditus  inventus ; corpus  mandibulae  in  cys- 
steos  speciem  extensum  telam  celluloso-gelatinosam 
ubique  corpusculis  granulisque  lapideis  impletam  conti- 
nuit quae  concrementa  pluribus  locis  in  nucis  avellanae, 
inferiore  quoque  in  parti  in  nucis  julandis  magnitudi- 
nem acereta  e calcaria  phosphorica  nec  non  carbonica 
formala  telam  in  pseudocysleos  vel  capsulae  quaedam  mo- 
dum expanserunt  Ita  ut  inquisitio  anatomica  osteodes- 
moideii  vel  tumorem  flbrocelUilosum  cum  concrementis 
lapideis  constaret. 

Die  XXVI  mensis  Martii  aegrotus  sanatus  e clinico 
dimissus,  littesas  secundum  receptas  hodierno  die  ad- 
huc valetudine  fruitur  optima. 

3.  Carolus  Delow  e pago  Viersen  virginti  tres  an- 

nos  natus  patrem  quinquagesimo  aetatis  anno  amisit  Qua 
I vero  aetate  mortua  sil  mater  aegrotus  nescit.  Ex  qua- 
tuor  ejus  fratribus,  qui  omnes  adhuc  inter  vivos  versan- 
' tur,  tres  optima  utuntur  valetudine.  Duae  sorores  phtliisi 
I pulmonum  e vita  decesserunt.  Aegrotus  ipse  a prima 
I aetate  semper  erat  sanus  et  morbis  infantilibus  nullis  af- 
fectus. Quinque  vero  ab  hinc  annis  in  eo  loco  quo 
nunc  malum  est,  doloribus  dentium  per  longum  temporis 
spatium  vexatus  neque  ibidem  sine  dolore  manducare  po- 
terat. Dentes  molares  jam  antea  excisi , iterum  accreti 
semper  minores  restabant. 

Aegrotus,  diversis  remediis  frustra  adhibitis  tandem 
in  hoc  clinicum  chirurgicum  se  contulit  et  hic  die  V.  men- 
sis Decembris  1852  receptus  est. 

Status  praesens  die  Ylil.  mensis  Decembris. 

Aegrotus  magna  est  statura  et  robusto  corpore.  Ne- 
que cachexia  in  aegroto  apparet  neque  ullo  alio  morbo, 
illo  malo  excepto,  vexatur,  corporisque  partes  omnes  be- 
ne funguntur:  Rarissime  tantum  et  modicis  doloribus 
pungentibus  afficitur. 

Quod  vero  ad  malum  ipsum  pertinet,  id  jam  in  ex- 
teriore parte  cognoscitur , nam  sinistra  mandibulae  pars 
paullo  tumefacta  videtur.  Tumefacta  pars  duos  centi- 
metros ab  angulo  distat,  adque  ad  mediam  fere  man- 
dibulam patet , ita  ut  uno  fere  digito  inde  remota 
sit.  Maxima  tumoris  longitudo  extra  duorum  fere  digi- 
torum est,  infra  autem  oris  cavum  unius  et  dimidii  digi- 
ti. Maxima  diameter  unius  digiti  est  et  novem  linea- 
rum. Tumor  durissimus  atque  extra  oris  cavum  tubero- 
sus sentitur.  Duo  dentes  molares  in  parte  laborante  fixi, 
sed  imperfecti  conformati  sunt.  In  Gingiva  morbosi  nihil. 

Ad  malum  exostosin  eburneam  judicatum  removen- 
dum operato  die  XIX  mensis  decembris  anno  1852  ab 
111.  Wutzer  hoc  modo  institua  est: 

Dente  angulari  lateris  sinistri  et  dente  molari  tertio 
ejusdem  lateris  evulsis  gena  sinistra  ab  angulo  oris  usque 
ad  basin  mandibulae  supra  tumorem  perscissa  est  et  par- 
tes molles  externae,  ad  inferiorem  ab  tumore  solutae,  ita 
ut  tumor  totus  perfectissime  nudatus  respici  possit.  Tum 
eo  loco  quo  dens  molaris  tertius  stabat,  periosteo  discis- 
so et  abraso,  et  canali,  per  quem  serra  cateniformis  in 
traret,  in  interiore  mandibulae  latere  scalpelli  acuti  ope, 
facto,  serra  quam  proxime  ad  os  perducta  est,  et  parti- 
bus mollibus  rejectis  ministroque  fixis  os  magna  celeri- 
tate persectum  est.  Quum  arteria  canalis  inferioris  ma- 
xillae se  retraheret  neque  sanguinis  profluvium  ligatura 
arteriae  prohiberi  posset  spongiae  marinae  in  canalem 
introducta  particula,  sanguis  stetit.  Effusione  sangui- 
nis parenchymatosa  parva  aqua  frigida  supressa,  vul- 
nus integumentorum  sutura  circumvoluta  conjunctum  est. 

Tumoris  discetis  exostosin  eburneam  in  quam  totum 
mandibulae  corpus  mutata  erat,  demonstravit.  Altero  die 
post  operationem  Ruetenickii  apparatus  ad  fracturam  man- 
dieulae  adhibitus,  per  dies  octo  ab  aegroto  toleratus  re- 
moveri opus  erat. 

Paucis  diebus  post  vulnus  externum  plane  erat  sa- 
natum et  hebdomadibus  quinque  praeterlapsis  patiens  sana- 
tus circatrice  firma  firbrosa  formata  demissus  est. 

Natus  sum  Carolus  Gui  lelmus  Wirlli  in  Nuein- 
hrocht,  anno  MCCCXXVIII  die  XIII.  mensis  noveinbris, 
patre  Carolo  Ludovico  Wirth,  ante  quinque  annos 
morto  mihi  abrepto,  matre  Dorothea  e gente  Hoe- 
mann,  quam  adhuc  vivam  pie  veneror.  Fidem  confiteor 
cvangelicum.  Primis  litterarum  rudimentis  imbutus,  qua- 
tuordecim  annos  natus  gymnasium  Coloniense  Fridericium- 
Guilelmium  directore  Knebel,  quatuor  per  annos,  dein- 
de tres  perannos  gytunasiiim  Susatensum,  directore  Pa  tze, 
frequentavi,  et  illic  testimonium  maturitatis  assecutus,  in 
almam  universitatem  Rhenanum  Fridericiam-Guilelmiam 
me  contali  ibique  a Rectore  mngnifico  Bluhme  in  nu- 
merum civium  acadeinicorum  receptus,  in  medicorum  or- 
dinem a Decano  spectatissimo  May  er  inscriptus  sum. 
Praeceptores  mihi  fuere:  Treviranus,  Noeggerath, 
Troschel,  G.  Bischof,  v.  Calker,  P lucker,  Budge, 
Albers,  M.  J.  Wdber,  Mayer,  Wutzer,  Naumann, 
Kilian,  E.  Bischoff,  C.  0.  Weber. 

Quibus  omnibus  gratias  ago  semperque  pium  gra- 
tumque  animum  servabo  imprimis  vero  praeceptori  dile- 
ctissimo cll.  Wutzer,  qui  mihi  in  clinico  chirurgico 
assistentis  secundarii  numere  per  anni  spatium  fungenti 
maxima  dedit  benevolentiae  suae  testimonia. 

/.  Strepitus  follicularis  non  aneurysmatis  signum. 

2.  ParacOntesis  hydropis  saccati  est  periculosissima. 

3.  Una  tantum  ligatura  non  sufficit  ad  sistendum 
ox  arteria  laesa  profluvium  sanguinis. 

4.  Scirrhus  est  morbus  localis. 

5.  Unum  tantum  gradiditatis  signum:  partus. 

6.  Nihil  instituat  medicus  sine  diagnosi. 


